**VI cыйныфта әдәбият дәресе**

 **Тема:** Ф. Әмирханның “Нәҗип” хикәясендәге Нәҗип образына характеристика бирү

 **Максат:**  Нәҗип образына характеристика бирү; образга характеристика бирү күнекмәләрен камилләштерү өчен шартлар тудыру; балаларда һөнәрле булуга омтылыш тәрбияләүне дәвам итү.

 **Дәреслек:**  Әдәбият. 5 сыйныф: татар телендә гомуми белем бирү оешмалары өчен уку әсбабы / Ф.Ә.Ганиева, Л.Г.Сабирова.- Казан: Татар.кит.нәшр., 2014

 **Җиһазлау:** компьютер, проектор, слайдлар, “Алты эшләпә” алымы өчен символик эшләпәләр.

 **Дәрес төре:** белем-күнекмәләрне гомумиләштерү

 **Предметара бәйләнеш:** рәсем, татар теле.

 **Планлаштырылган нәтиҗәләр:**

 **Метапредмет** – сәбәп-нәтиҗә бәйләнешләрен урнаштыра һәм гомумиләштерүләр ясый белү.

 **Предмет** - хикәядәге төп геройның эш-гамәлләре аша характер сыйфатларын билгели алу, шәхси үзенчәлекләрен аңлау.

 **Шәхескә караган** – әсәр геройларының эш-гамәлләрен анализлау аша әдәплелекнең зур кыйммәт икәнлегенә, һөнәрнең кеше тормышында зур әһәмияткә ия булуына төшенү.

 **Универсаль уку гамәлләре:**

 **Танып белү УУГ:**

* иҗади һәм эзләнү характерындагы проблеманы билгеләү;
* укытучының сорауларына җавап бирә, тиешле мәгълүматны таба белү;
* - уку барышында анализ (таркату) һәм синтез (берләштерү) гамәлләрен башкара белү.
* уку хезмәтендә үзеңә максат куя, бурычларны билгели алу.

 **Көйләгеч УУГ:**

* билгеләнгән критерийга таянып, эш сыйфатына бәя бирә алу.

 **Коммуникатив УУГ:**

* сөйләм этикеты нормаларын үтәү: исәнләшә, рәхмәт белдерә белү;
* укыту процессында катнашу;
* укытучының сорауларына җавап бирү;
* башкаларның сөйләмен тыңлый һәм аңлый белү.
* үз фикерләрен әйтә белү;
* парларда һәм күмәк эшли белү.
* әңгәмәдәшең белән сөйләшүне тәмамлый белү.

 **Шәхси УУГ:**

- иптәшеңнең эшеңә, фикеренә карата хөрмәт булдыру

**Дәреснең технологик картасы**

|  |  |  |
| --- | --- | --- |
| **Дәрес этаплары** | **Укытучы эшчәнлеге** | **Укучы эшчәнлеге** |
| **I. Ориентлашу-мотивлаштыру**1.Уңай психологик халәт тудыруМаксат: укучыларны уку хезмәтенә хәзерләү, балаларның игътибар-ларын туплау; |  “Елмаю” җырының беренче куплеты яңгырый. (1 нче слайд )- Хәерле көн, укучылар! Кәефләрегез ничек? Әйдәгез әле, елмаеп, бер-беребезне сәламлик. Җырда әйтел-гәнчә, елмайсак, көннәр дә яктырыр, кояш та чыгар, безнең арада дуслык туар, дәресебез дә уңышлы үтәр. Әйдәгез, дәресне башлап җибәрик. Мин игътибарлы булуыгызны һәм дәрестә актив катнашуыгызны телим.  |  Укучылар, елмаешып, бер-берсен сәламлиләр. |
| **II. Уку мәсьәләсе кую.** **Максат:** яңа тема өйрәнүгә әзерләнү, уку мәсьәләсен формалаштыру;  | * Укучылар, мәкальләрнең ахырын әйтеп бетерегез әле. (2нче слайд)
1. 1. Һөнәр – утта янмый, суда батмый торган .....
2. 2.Һөнәрле  үлмәс, ...............
3. 3. Егет кешегә ...............
4. 4. Оста кулда ..................
* - Әлеге мәкальләрне нәрсә берләштерә?
* - Cез нинди һөнәрләр беләсез?
* - Укучылар, һөнәрләр бик күп. Дөньяда барлыгы 40 меңләп һөнәр барлыгы билгеле.
* Нинди әсәрдә һөнәрле булу турында сүз бара?
* - “Нәҗип” хикәясенең төп герое кем?
* - Безнең бүгенге дәреснең темасы ничек булыр икән?
* - Укучылар, дәрескә нинди максат куярбыз?
 |  * хәзинә
* һөнәрсез көн күрмәс.
* җитмеш төрле һөнәр дә аз.
* һөнәр бар.
* алар барысы да һөнәр турындагы мәкальләр.

 - уен коралларында уйнау, рәсем ясау һ.б.* Ф. Әмирханның “Нәҗип” хикәясендә.
* Нәҗип.
* “Нәҗип” хикәясендә Нәҗип образы.
* “Нәҗип” хикәясендәге Нәҗип образына характеристика бирү, аңа хас сыйфатларны билгеләү.
 |
| **III. Уку мәсьәләсен адымлап чишү****Максат:** белемнәрне гомумиләштерү |  1. Образларга туры килә торган фикер һәм гыйбарәләрне геройларның исемнәре белән уклар ярдәмендә тоташтырыгыз. (4нче слайд)  |  Укучылар уклар ярдәмендә геройларга туры килә торган фикерләрне тоташтыралар.Апасын һәм абыйсын үчеклиБик тиз үпкәли, елый**Гомә р****Нәҗип**Апасына чәчәк рәсеме ясыйМәрфуга апасының мактавын телиМатур итеп рәсем ясарга өйрәнәАбыйсын мактаганга көнләшәАны бөтен күрше-тирә мактыйКойма өсләрендә йөриОста итеп курайда уйный |
|  |  - Укучылар, кайсы образга карата фикерләр күбрәк булды? - Ни өчен дип уйлыйсыз? | - Нәҗип образына- Нәҗип – әсәрнең төп образы, шуңа күрә ул тулырак ачылган |
|  **2.**“Алты эшләпә” алымын куллану. **Максат:**  фикерләү сәләтен үстерү, образны төрле яктан карау, һәр сыйфатка аерым-аерым игътибар итеп, уртак бер фикергә килеп, тулы бер картина тудыру. | Укучылар, 6 төркемгә бүленеп, үзебезгә эшләпәләр сайлап алыйк әле.  Һәр төркемнең бурычын искә төшереп үтик әле. (слайд)* - Әйдәгез, төркемнәрдә эшне башлап җибәрик. Ак эшләпә ияләре, сүзне сезгә бирәбез.

Сары эшләпә ияләренең фикерен тыңлыйк. - Кара эшләпәлеләр ничек уйлый?Кызыл эшләпә сайлаучылар, сезнең фикерегез ничек?* - Яшел эшләпәлеләр, чират сезгә. Үз фикерегезне ничек җиткерерсез икән?
* - Нәтиҗә ясар өчен, сүзне зәңгәр төстәге эшләпә сайлаучыларга бирәбез.

  |  Укучылар үзләренә эшләпә сайлыйлар. Һәр төркем үзенең ничек фикер йөртергә тиешлеген искә төшерә - Нәҗип гаиләдә төпчек малай. Ул бик көйсез, елак. Апасы һәм Гомәр исемле абыйсы бар. Гомәр курайда уйный белә. Нәҗип абыйсыннан көнләшә, аны һәм апасын үчекли. Мәрфуга апасына ошарга теләп, төрле башсызлыклар эшли. Соңыннан аның да һөнәре барлыкка килә, ул матур итеп рәсем ясый башлый.  - Нәҗип - талантлы малай. Ул бик матур итеп рәсем ясарга өйрәнә, үз хисенә хуҗа була белә. - Нәҗип – елак, көнче малай. Башта үзенең кулыннан бер эш тә килми, сыннарны да матур ясамый. Түбә башларында йөри, ахыры ничек бетәсен уйламый. - Нинди начар малай! Кулыннан бер эш килми! Җитмәсә елак, көнче! Башсыз!- Нәҗипнең дә һөнәре барлыкка килде! Карагыз әле, нинди матур рәсем ясый ул! Апаларына да матур итеп кенә эндәшә!  Һөнәре юк, бик тә көйсез,  Елак малай ул Нәҗип. Үсә төшкәч, үзгәрә ул, Рәсемнәре гаҗәеп. * - Нәҗип башта тискәре тойгылар гына уятса, соңыннан күңелдә соклану да барлыкка килә. Аның да һөнәре барлыкка килә, ул кешеләргә файда эшли башлый.
 |
| **Физкультминутка****Максат:** ял итү, алга таба актив эшчәнлеккә ирешү |  -Хәзер Ял итеп алыйк. (слайд) | Музыка астында төрле хәрәкәтләр ясыйлар. |
| 3.“Диаманта” алымын куллану**Максат:**  фикерләү сәләтен үстерү,  | - Укучылар, әйдәгез, Нәҗип образы буенча диаманта языйк. | Әсәр башындагы НәҗипӘдәпсез, көнчеЕлый, көнләшә, кылана.Егет кешегә җитмеш төрле һөнәр дә аз.Рәсем ясый, мактанмый, көнләшмиТәрбияле, һөнәрле Әсәр ахырындагы Нәҗип |
| **III. Рефлексия, бәяләү** 1. Өй эше**Максат:** укучыларның шәхси мөмкинлекләрен күздә тотып өй эшен ике дәрәҗәдә бирү; | Өй эшен 2 вариантта тәкъдим итү. (5нче слайд)1) “Минем һөнәрем” дигән темага хикәя язарга; 2)”Һөнәрләр дөньясында” дигән темага чыгыш әзерләргә.  | Үзләренә ошаган эшне сайлап алалар. |
| 2. Дәрескә гомуми бәя кую.**Максат:** укучыларның яңа теманы үзләштерү буенча фикерләрен белү. | * - Укучылар, Нәҗип дигән исемнең мәгънәсен беләсезме? Ул нәрсәне аңлата?

 * -Укучылар, сезнең танышла-рыгыз арасында Нәҗип исемле кешеләр бармы?
* - Аларның исеме җисемнәренә туры киләме?
* - “Нәҗип” хикәясендәге Нәҗипкә исеме аңлаткан сыйфатлар хасмы?
* -Укучылар, поэтик ономастиканың роле бик зур. Әдәби геройга исемне язучылар аңа хас сыйфатларны ачып бирерлек итеп сайлыйлар.
* - Укучылар, бүгенге дәрес сезгә ошадымы?
* - Без дәрес башында куйган максатыбызга ирештекме?
 |  Укучылар җавап бирәләр. Аннары экранда күрсәтелә. (нче слайд)булдыклыталантлыакыллы **Нәҗип**зыялы нәселдән чыгучыУкучылар булу-булмавын әйтәләр.Укучылар үзләренә таныш булган Нәҗиптә күрсәтелгән сыйфатлар бармы-юкмы икәнен әйтәләр.- Әсәр ахырындагы Нәҗип күрсәтелгән сыйфатларга ия.Укучылар фикерләрен белдерәләр. |